
Auctore  Joanne  Hodson. 


PRJEFANDA. 

Oorpus  humanum  ita  fabricavit  Divinus  rerum 

- 

Opifex,  ut  nullo  modo  in  pristina  conditione 
manere  possit,  sed  fluxum  perpetuo  et  variabile, 
variisque  excretionibus  diminutum,  adminiculo 

*  9  f  •  r  r 

alimenti,  supplemento  ciborum  subinde  egeat. 
His  enim  absentibus  cito  languescit,  marcescit, 
nec  diu  post  vita  ipsa  privatur  :  quin  malignius 

par  cius  ve  concessis,  imbecillum  et  nulli  non  mor¬ 
bo  opportunum  evadit.  Eo  quidem  factum  est, 
ut  omni  aevo,  ciborum  in  succos  humanos  conver¬ 
sio,  principem  locum  apud  vitae  munera  obtinuerit, 
in  scriptis  medicorum ;  atque  antiquissima,  post 
memoriam  hominum,  experimenta  physiologica 
huc  erant  directa  :  Democriti  volo,  cujus  bilis 
multo  plus  ad  insaniam,  quam  cibi  concoctionem, 
attinere  videtur.  Ne  vero  tantum  munus,  prop¬ 
ter  vitae  necessitates,  aliquando  intermitteretur, 
insigni  artificio  Natura  cavit.  Duobus  enim  ur- 
gentissimis  desideriis,  fame  scilicet  sitique,  homi¬ 
nem  instruxit;  porroque  ad  actum  cibandi  tam 
dulci  voluptate  allexit,  ut  ab  excessu  quam  ne¬ 
glectu  hujus  appetitus  multo  gravius  perielite- 
mur.  Illarum  vero  illecebrarum  causam,  atra 
caligine  abscondit,  saltem  nemo  adhuc  ejus  ratio¬ 
nem  verisimilem  reddere  potuit. 

De  causa  quidem  abdita  famis  sitisve,  haud- 
quaquam  hic  agere  animus  est;  potius  videtur 
concoctionem  ipsam  expendere,  quo  vocabulo  in- 
telligo  eum  processum  animalem,  quo  alimentum 
e  cibis  ad  varios  accommodatur  intra  corpus 
usus.  Hoc  autem  opus  in  quinque  curricula  na- 

turaliter  diductum  est;  nimirum,  Imo,  Actionem 
ventriculi  et  viarum  ab  ore ;  %do,  Duodeni ;  3 tio. 
Intestinorum  tenuiorum  ;  4 to,  Vasorum  absor¬ 
bentium  ;  5to ,  Pulmonum.  Ex  his  aliud  ex  or¬ 
dine  excipit  aliud,  posteriore  semper  priori  ali¬ 
quid  mutante  vel  adjiciente.  Ante  omnia  ta¬ 
men  haud  absurdum  erit,  pauca  proposuisse  de 
Ventriculi  Gulaeque  Structura,  instrumentorum 
scilicet  istorum  operum  minime  simplicium. 


1.  DE  VIARUM  FABRICA. 

Universi  tubi  alimentarii  notio  esse  potest, 
quasi  fistulae  musculosae  per  faciem  internam 
membrana  mucosa  obtectae.  Haec  autem  fistula 
nec  ubique  ejusdem  crassitudinis  est,  nec  figurae, 
sed  fabrica  muco-musculosa  primoribus  labris  in¬ 
cipit,  nec  desinit  ante  marginem  ani.  Tota  via 
muco  madet ;  totus  tractus  vi  irritabili  praeditus. 
Sed  virtus  irritabilis  ista  haud  semper  arbitrio 
nostro  subjecta,  longe  maximam  partem,  volun¬ 
tatis  imperii  immunis  est,  iis  solummodo  exceptis 
partibus,  quibus  aut  ad  ingerendum  aut  egerendum 

opus  sit.  Gulae  initia  Os  et  Pharynx  sunt,  quo¬ 
rum  prior  apparatum  cibo  conterendo  et  masti¬ 
cando  aptissimum  liabet,  et  insignem  vim  glan¬ 
dularum,  mucum  quo  buccea  cibi  misceatur,  se¬ 
cernentium,  copiam  demum  ejusdem  humoris 
perpetuo  ad  stomachum  abunde  remittentium. 
Tanta  quidem  tamque  notabilis  ejus  in  ore  quan¬ 
titas  est,  ut  peculiari  Salivae  nomine  gaudeat, 
etiamsi  nihil  fere,  in  compositione  sua,  a  reliquo 
corporis  muco  discrepet.  Praeter  autem  fabri¬ 
cam  mucosam,  sensu  gustandi  quoque  os  praedi¬ 
tum  est,  animi  decretis  haud  ambigue  parens. 
Pharynx  vero  saccus  carnosus,  forma  sua  conica 
infundibulum  aemulatus,  vix  aut  ne  vix  quidem 
voluntati  paret,  mucum  minore  copia  suppeditat. 
Paulatim  in  gulam  contrahitur,  qui  quidem  tu¬ 
bus  ad  instar  totius  canalis  alimentarii  considerari 
debet.  Eaedem  enim  ei  tunicae  sunt,  eaedem  fere 
contrahendi  vires,  ac  motus  peristalticus.  Eadem 
quoque  si  non  major,  muci  secretio.  Cum  autem 
nulla  cibi  in  ea  mora  sit,  simplicioris  paullo  fabri¬ 
cae  est,  nec  ullos  in  sinus  usquam  dilatatur.  Finis 
ejus  inferior  in  Cardiam,  seu  ventriculi  initium 
latescit,  apud  foramen  diaphragmatis  sinistrum, 

qua  parte  membrana  ejus  interna  natura  mucosa 
et  laxa,  a  gulae  parietibus  nonnihil  discedere  vi¬ 
detur,  et  per  medium  canalem  laxe  pendere ; 
ideoque  valvulum  cardiae  nonnullis  ibi  constituere 
visum  est  *.  Tota  gula  mucis  abundat,  quos  par- 
tim  os  eo  detrudit,  partim  ipsius  gulae  glandulae 
secernunt. 

Ventriculus  quinque  tergoribus  instrui  dictus 
est;  quorum  tria  muneribus  ejus  perfungendis 
mire  inserviunt.  Opus  enim  succo  erat,  quo  ci¬ 
bus  in  Chymum  commutaretur ;  datur  tunica  in¬ 
terna  villosa,  unde  quantum  sat  est,  excernitur. 
Non  potuit  tamen  materia,  sive  cibus  ea  esset, 
sive  chymus,  in  stomacho  semper  manere;  dan¬ 
tur  musculosa  strata,  quae  proprio  tempore  expel¬ 
lant.  Ne  tamen  membranae  interiores  nimium 
ingestis  distentae  sint,  additur  et  tunica  externa, 

i 

peritonaeo  derivata,  ideoque  serosa  nec  facile  dila- 
tabili,  natura  talis  qualis  limites  ponat  interiorum 
expansioni.  Quae  duo  alia  memorantur  tergora, 
telae  cellulosae  laminae  sunt  priora  concopulantes. 


* 

Membrana  vero  ventriculi  mucosa,  cuticula  ca¬ 
rere  dicitur,  in  plicas  radiatas  prope  cardiam  con¬ 
vergere,  sed  portionem  Pyloricam  dictam  annula- 
tis  obsidere.  Ipso  pyloro  valvula  est,  quae  oscu¬ 
lo  stomachi  inferiori  praesidet. 

Musculorum  in  alveo  intestinali  duo  inveniun¬ 
tur  genera,  externum  fibris  juxta  longitudinem 
compositis,  internum  fibris  circularibus.  Utrius- 
que  ordinis  fibras  fere  aequali  sunt  crassitudine, 
nisi  quod  longae  per  curvaturam  ejus  minorem 
plusculae  sint,  et  transversae  inter  eam  internas 
tunicae  plicam  quae  valvulam  pylori  efficit. 

Gulae  ac  ventriculi  vis  nervosa  e  nervo  vago 
maxime  derivatur ;  sanguinem  vero  vasa  vicina 
suggerunt  affatim.  Ventriculo  quidem  insignis 
datur  corona,  inter  omentum  et  maximum  curva¬ 
men  quodammodo  media  :  neque  minus  notandae 
sunt  tres  curtae  illae  arteriae  splenici  trunci  sobo- 
les,  breves  appellatae.  Absorbentia  ejus  omnia 
lymphatica  sunt,  et  per  glandes  in  curvaturis  ejus 
ad  Ductum  Thoracicum  tendunt. 

2.  DE  CIBORUM  INGESTIONE. 

■J/-  i&\>.  ?r  V  ,:-'.;  i  ;v,r.y-.7 

Cibus,  in  os  receptus,  teritur,  et  saliva  probe 
miscetur,  viscida  scilicet  natura  quae  particulas 
diffractas  conglutinat  miscetque.  Inter  manden¬ 
dum  fluit  ubertim  maxilla  parotides  premente, 
sed  praecipue  ob  consensum  inter  ventriculum  et 
ora. 

•Vr  ✓ 

Docet  enim  devorandi  necessitas,  docent  et 
misera  eorum  exempla,  quibus  gula  aliqua  causa 
occlusa  fuerit,  via  nova  cibus  in  ventriculum 
facta  His  enim  alimentum  ventriculo  intro¬ 
ductum,  salivam  ex  ore  profundi  rivatim  efficit. 

Docet  quoque  ingens  vis  superfluae  salivae  quae 
perpetuo  per  pharynga  gulamque  in  stomachum 
defluit,  gulamque  oblinit.  Mira  demum  machio 
natione,  quam  nondum  omnino  statuerunt  medici, 
buccea  jam  masticata,  per  omnes  oris,  linguae¬ 
que  anfractus,  per  periculosam  admodum  laryn- 


*  Ed.  Med.  Chir.  Jour.  xvL 

gis  aperturam,  in  pharynga  tandem  vehitur. 
Illud  lingua  ossisque  hyoidis  musculi  operantur. 
Potus,  utpote  qui  nulla  manducatione  egeat,  ea¬ 
dem  sed  celeriore  ratione  in  pharyngem  venit. 

Hac  deinde  contrahente,  in  gulam,  atque  gu¬ 
la,  suo  motu  peristaltico  utente,  in  ventriculum 
detruduntur,  muco  per  totum  iter  semet  cibo 
immiscente.  Atque  haec  ciborum  ingestio  est. 

3.  DE  VENTKICULI  IN  CIBOS  ACTIONE. 

’  i  *  ’  1' "  ■  *  3  ‘ 1  ‘  4  1  "  1  1 

Si  massam  cibi  potusque  in  gula,  vel  statim 

ut  ventriculum  intraverint,  aliquis  exploret,  ean¬ 
dem  fere  conditionem  quae  in  ore  iis  fuit,  inve¬ 
niet.  Nimirum  particulas  rerum  ingestarum 
comminutas,  et  diversae  molis,  cumque  saliva  et 
muco  mixtas  videbit,  at  eadem  natura,  nec  doti¬ 
bus  vel  minimum  mutatis.  Sequitur,  os,  pharyn¬ 
ga,  et  gulam  stomacho  pro  infundibulo  esse  :  nec 
in  praesentia  quidquam  compositionis  ejus  immu¬ 
tare.  Sed  brevi,  e.  g.  bihorio,  post  cibum  inges¬ 
tum,  si  examinatio  iteretur,  rerum  species  valde  di¬ 
versa.  Tunc,  si  cibus  simplex  et  probe  commoli- 

tus,  pristinae  materia  nusquam  apparent  :  e  con¬ 
spectu  abierunt,  et  vice  earum  pulpa  quaedam 
aequalis  totum  ventriculi  cavum  implet.  Si  po¬ 
tus  aliquis  simul  ingestus  fuerit,  is  prorsus  *  eva¬ 
nuit  ;  ni  forte  materiam  aliquam  vegetabilem  sus¬ 
pensam  habuerit,  quae  in  ventriculo  relinqui  so¬ 
let. 

Quo  igitur  evasere  alimenta?  Unde  pulpa  is¬ 
ta  eduliis  tam  dissimilis,  sui  semper,  qualiscunque 
fuerit  cibus  ingestus,  simillima  ?  Hae  quaestiones, 
utpote  magnam  partem  theoriae  concoctionis  in¬ 
volventes,  omnium  saeculorum  medicos  exercuere. 
“  Duce  alii  Erasistrato  teri  cibum  in  ventre 
contendunt  :  alii,  Plistonico  Praagorae  discipulo, 
putrescere  :  alii  credunt  Hippocrati,  per  calo¬ 
rem  cibos  concoqui  :  acceduntque  Asclepiadis 
aemuli,  qui  omnia  ista  vana  et  supervacua  esse  pro¬ 
ponunt  :  nihil  enim  concoqui ;  sed  crudam  mate¬ 
riam  sicut  assumpta  est,  in  corpus  omne  diduci,  f” 
Nodum  scindere,  quod  solvere  nequiret,  Ascle- 


*  Magendie,  Physiol.  ii. 
•f*  Cels.  i,  Praef. 

piadi  temerarium  fuit  consilium :  sed  ipsa  phae¬ 
nomena  supra  dicta  ei  repugnant.  Si  enim  ma¬ 
teria  cruda,  ut  assumpta  est,  in  corpus  diducitur. 
Quomodo  unius  horellae  in  ventriculo  mora,  om¬ 
nia  ejus  vestigia  abolevit  ?  unde  pulpa  illa,  nun¬ 
quam  post  cibum  ingestum,  non  visa  ?  Quaedam  ta¬ 
men  huic  Asclepiadis  cruditati  favere  videntur. 
Alitur  corpus  cibariis  in  alvum  per  inferiores  par¬ 
tes  injectis;  ubi  tamen  ullum  concoctionis  pro¬ 
cessum  subsistere  nemo  suspicatur.  Carnis  bu¬ 
bulae  offa  grandior  ventriculo  imposita  perinde  vi¬ 
tam  sustinere  visa  est ;  et  extracta  animalium  et 
vegetabilium  alibilia,  aqua  vel  alcohole  soluta, 
nutriunt,  quanquam  instanter  fere  ac  in  ventricu¬ 
lum  pervenerint,  sorbeantur.  Haud  ita  absurde 
igitur,  Asclepiadi  haec  notio  placuit,  ut  primo 
intuitu  videretur,  sed  rationem  haudquaquam  red¬ 
dit  actionis  ventriculi.  Chemici,  inter  artes  re¬ 
divivas  exorti,  fermentationem  causabantur. 

Clarissimo  viro,  Alberto  von  Haller, 
alia  arrisit  magis  sententia.  Nimirum,  maceran¬ 
do  rem  fieri,1  ac  omnes  mutationes  istas  quas  vide¬ 
mus,  solvente  salivae  et  muci  efficacia  fieri.  Ne¬ 
que  longe  a  vero  aberravit  vir  illustrissimus  ;  anno 

enim  salutis  1752,  Gallus  percelebris,  Reau- 

mur,  talem  liquorem  macerantem  in  animalibus 

/ 

existere  ostendit.  Succumque  Gastricum  appella¬ 
vit.  Buteoni,  utpote  animali  facile  evomenti, 
varios  cibos  ingessit;  tandem  quidem  tubis  se- 
miobturatis  inclusos.  Hi  tamen,  aeque  ac  priores, 
in  pulpam  conversi  sunt.  Quando  quidem  ven¬ 
triculi  calor  minor  esset,  succum  ejus  eo  penetras¬ 
se  solum  putavit :  atque  colligendo  liquorem, 
vimitu  buteonis  ejectum,  ipsum  liquorem  ma¬ 
cerantem  facile  obtinuit,  examinique  subjecit. 
Postea  vero,  Stevens  et  Sfallanzanus,  cum 
turba  minorum  gentium,  rem  ultra  persecuti 
sunt ;  atque  nuper  Goss  Genevensis  et  Ma- 
gendius  Parisiensis,  e  ventriculo  humano,  satis 
purum  succum  gastricum  ejicere  docuere,  aere 
nimirum  prius  devorato. 

Hic  succus  nec  acidus  nec  alcalinus  videtur  : 
et  chemica  arte  exploratus,  invenitur  multum 
mucum  habere,  multam  aquam.  Acidi  laetici 
aliquantulum,  cum  materia  aliqua,  aqua  sed  non 


*  Parr.  Med.  Dict. 

alcohole  solubili,  conjunctum,  muriates  ammo- 
niae,  potassae,  et  sodae  *  Spallanzanus  acidum 
phosphoricum  et  albumen  memorat ;  alii  alia. 
Lac  coagulat,  et,  extra  corpus,  res  coctibiles  ma¬ 
cerare  et  solvere  videtur.  Atque  multa  experi¬ 
menta  demonstrant  cum  non  minore  intra  ven¬ 
triculum  virtute  pollere.  Equidem,  si  lapides 
quosdam,  et  metalla  nobiliora  excipias,  vix  datur 
materia  adeo  obdurata,  quae  non  hoc  succo  tan¬ 
dem  tabescat ;  ferrum,  cuprum,  plumbum  haud 
ita  raro  solvi  convenit ;  et  totae  dantur  nationes, 
e.  g.  Ottomaci,  quihus  per  certum  anni  tempus, 
steatites  quidam  pro  alimento  est.  Ossa  haud 
difficulter  solvuntur,  et  caseum  bipenni  tantum 
dividendum  Batavi  impigre  vorant.  Infinita  qui¬ 
dem  essent  omnia  dura,  quae  aut  dira  necessitas, 
aut  casus  aliquis,  stomacho  commendaverit.  Ut¬ 
cunque  vero  valeat  succus  gastricus  ad  solven- 

r> 

dum,  nemo  hactenus  ostendit  eum  solam  esse 
concoctionis  causam  :  sed  propter  majorem  ejus 
efficaciam,  plerique  in  eam  opinionem  inclinare 


*  Mag.  ii.  13. 

videntur.  E  vasis  brevibus  secerni  Everardus 
Home  auctor  est ;  hoc  autem  non  satis  constat. 
Quomodo  in  cibum  agat  succus,  non  apparet. 
Vis  enim  solvens  ejus  extra  corpus  mediocris  est, 
neque  facile  tantis  mutationibus  aequus  videtur. 
Alii  intestinam  quandam  et  propriam  cibis  actio¬ 
nem  eum  ciere  putant,  alii  particulas  suas  adden¬ 
do  tertium  quid  componere,  alii  demum  simplici¬ 
ter  solvere.  Quaestio  quidem  est,  quam  is  primus 
solvet,  qui  omnes  actiones  elementorum  oxidorum 
quaternariorum  plane  didicerit.  Desunt  enim 
data,  quibus  fundari  ratiocinia  nostra  possint. 

Haec  pulpa  alio  nomine  Chymus  dicitur,  scili¬ 
cet  quae  nunc  humida,  mollis,  semifluens,  humo¬ 
rem  referat.  Post  primam  horam  formari  inci¬ 
pit,  et  maxime  abundat  pylorum  versus,  ita  ta¬ 
men,  ut  aliqua  ejus  portio  subinde  in  angulo  mag¬ 
no  conspiciatur.  Incipit  a  summa  pulpa,  paula- 
tim  ad  partes  ejus  profundiores  descendens.  Diu 
locuti  sunt  medci,  quasi  unius  esset  coloris,  quem 
cinereum  describunt ;  sed  ille  multum  variat  pro 
cibi  genere.  Nihilominus  post  quartam  horam 
raro  ulla  cibi  portio  formam  pristinam  retinet; 
atque  si  massula  aliqua  diutius  restitent,  volumen 

et  integritas  ejus  magis  causa  apparet,  quam  com¬ 
positio  vel  vires  insolubiles. 

Interea  loci  gasia  quaedame  volvuntur,  ab  aere 
communi,  quem  cum  cibo  ingeri  fingunt,  penitus 
diversa.  In  suspendioso  quodam  infelice  Ma- 
gendius  hujusmodi  mixturam  reperit  :  oxyge- 
nii  11,  acidi  carbonici  14,  hydrogenii  3.5,  azo- 
tii  71.5:  sed  haec  gasia  raro  in  animalibus  vi¬ 
dentur,  atque  fortasse  ad  dyspepsiam  quodam¬ 
modo  pertinere  possunt. 

Chymus  cito  per  pylorum  descendere  incipit; 
raro  quidem  plus  quam  duas  tresve  uncias  una  in 
stomacho  reperies.  Ad  secundam  post  cibum  in¬ 
gestum  horam,  pylorum  sollicitare  incipit,  et  ante 
sextam  ventriculum  penitus  evacuavit.  Sed  in¬ 
ter  hos  limites  multa  discrimina  sunt,  pro  cibi  ge¬ 
nere,  viribus  ventriculi  et  corporis,  affectibus  animi, 
vel  gradu  exercitationis  interim  usurpatae.  Quin 
laesiones  nervi  octavi  supra  ramos  pulmoneos  chy- 
mi  formationem  prorsus  suspendunt,  putredine 
brevi  insecuta*.  Iidem  vero  nervi  infra  pul- 


*  Hall.  EI.  Phys.  iv. 

moneorum  exitus  resecti,  nihil  ejusmodi  afferunt ; 
quin,  ‘  les  alimens  qui  sont  introduits  ensuite 
dans  le  stomac  y  sont  transformes  en  chyme,  et 
fournissent  ulterieurement  un  chyle  abondant 

Hinc  apparet,  Cl.  Wilson  Philip,  (Yital 
Funct.)  haud  bene  hanc  functionem  Galvaniamo 
attribuere,  quoniam  suspensio  ejus  ad  respiratio¬ 
nem  laesam,  non  ad  nervum  discissum  referenda 
sit,  ideoque  aucta  concoctio,  ex  stimulato  nervo, 
nihil  habeat  insoliti,  unde  novam  naturae  legem 
colligere  possis. 

Cur  Pylorus  modo  claudat  seipsum,  modo 
iterum  aperiat,  nemo  hactenus  recte  dixit.  Ma- 
gendius  motui  peristaltico  ventriculi  attribuit, 
et  narrat  se  vidisse  chymum,  inter  eum  motum 
quo  pylorus  ab  angulo  magno  recedit,  in  duode¬ 
num  descendere.  Latet  adhuc  etiam  causa,  cur 
hic  descensus  certo  concoctionis  stadio  incipiat  ; 
nam  seligendi  vis,  ei  a  multis  attributa  dubia  vi¬ 
detur.  Infinitae  enim  res  vitae  infestissimae  pylo¬ 
rum  sine  mora  transeunt. 


*  Mac.  ii.  95. 

4.  DE  MUTATIONIBUS  DUODENO  EFFECTIS. 

Chymus  in  duodenum  tandem  delatus,  duas 
in  partes  vulgo  dividitur.  Prima  pars  unicus 
humor  est  semifluidus,  odore  acri,  sapore  acidulo, 
colore  cinereo ;  uno  verbo,  idem  chymus  qui  in 
ventriculo  fuit.  Alia  pars  ex  iis  rebus  constat, 
quae  succo  gastrico  non  solutae  sunt. 

Atqui  apud  osculum  ductus  choledochi  com¬ 
munis,  bilem  et  succum  pancreaticum  recipit* 
novas  induit  dotes ;  color  fit  flavus,  sapor  amarus, 
odor  multo  lenior.  Si  cibus  habuerit  oleum, 
Magendius  ait,  flocculos  deformes,  planos  vel 
rotundos  enatare,  valvulisque  duodeni  adhaeres¬ 
cere,  quos  chylum  brutum  vocat. 

Si  vero  cibus  non  oleum  habuerit,  stratum  ci¬ 
nereum  est,  variae  crassitudinis,  quod  valvulis 
adhaeret,  et  Chyli  elementa  continet.  His  simi¬ 
lia  sunt  signa  per  jejunum ;  sed  in  ileo,  materia 
chymosa  crassior  fit.  Color  flavus  evadit  satura¬ 
tior,  aliquando  inter  colorem  fuscum  et  viridem 
aliquid  ostendens,  quod  per  parietes  intestini  pe- 

netrat,  et  distinguit  ileum  a  duodeno  vel  jejuno. 
Prope  caecum  fere  nullae  sunt  chyli  striae.  Se¬ 
cunda  pars  chyli,  vel  res  alienae  non  concoctae,  in¬ 
tactae  per  duodenum  et  intestina  tenuiora  viden¬ 
tur. 

Gasia  in  hoc  tractu  quoque  evolvuntur ;  atque 
multum  acidum  carbonicum,  mediocris  portio  hy- 
drogenii  et  azotii,  inventa  sunt  in  Gallis  quibus¬ 
dam,  summo  supplicio  affectis.  Oxygenii  nulla 
vestigia.  Videntur  bullae  aereae  a  chymo  ipso 
saepe  liberari,  prope  ostium  ductus  communis 
choledochi.  Qualis  autem  sit  affinitatum  lusus 
ille,  qui  chylum  constituit,  gasia  separat,  minime 
constat.  Nonnulli  saccharum  bilis  cum  muco  et 
utilibus  partibus  chymi  conjungi,  resinam  vero 
cum  ineptis  et  excernendis  fabulantur  :  sed  mera 
conjectura  est.  Certum  illud  utique  est,  chylum 
novam  materiam  esse,  tam  a  chymo,  quam  a  no¬ 
vis  succis  adjectis,  longe  diversam. 

5.  DE  GENERIS  ABSORBENTIS  EFFECTU. 

■  ■  ■  ■  •  *  ,v  v 

Jam  supra  monstravimus,  chylum,  seu  illum 
humorem,  qui  succis  hepaticis  ac  pancreaticis 

c 

cum  cliymo  mistis  gignitur,  valvulis  intestinorum 
conniventibus  adhaerere.  Pulchre  quidem  ad  hoc 
instruitur  totum  intestinum  tenuius ;  atque  flexio¬ 
nes  ejus  multiplices,  immensa  longitudo,  motus 
peristalticus  alternus,  eidem  consilio  apprime  sub¬ 
serviunt. 

De  hac  intestini  cavea  tandem  absorbetur  sic, 
ut  hora  septima  vel  octava  post  prandium,  nulla 
ibi  chyli  portio  insit.  Asellius  partem  ejus 
jamdudum  per  lactea  vasa  ad  receptaculum  re- 
pere  invenit ;  sed  Flaudrin,  Dupuytren,  et 
Magendius  nuper  venas  mesentericas  insignem 
sorbere  portionem  ejus  docent,  ut  omnis  fere  an¬ 
tiquitas  ante  Hunterum  docuerat.  Itane  res 
se  habeat,  hic  minime  quaero  :  qui  plura  velint, 
Mage nd ii  Physiologiam  adeant.  In  lacteis 
vehementer  mutatur  Chylus.  Jam  albet ;  coch¬ 
leari  collectus  cito  cogitur,  atque  vigesima  quarta 
deinde  hora  in  serum  et  crassamentum  separatur. 
Hic  novus  color  motusque  spontaneus  effecere,  ut 
apud  multos  nomen  satis  aptum,  lympham  l ac¬ 
te  alem,  acceperit.  Crassamentum  ejus  sangui¬ 
nis  cruorem  vehementer  refert,  medium  quodammo¬ 
do  inter  fibrinam  et  albumen.  Serum  vero  albu- 

men  commune  habet,  calore  vel  alcohole  coagu¬ 
landum  ;  adipoceram ,  saccharum,  et  sales  com¬ 
munes  fluidorum  animalium.  Alcalina  jam  ejus 
indoles  est.  En  igitur  liquor  a  chylo  intestino¬ 
rum  diversissimus  !  qui  per  ductum  thoracicum 
ruit,  ibique  lympha  communi  miscetur,  atque 
tandem  in  sanguinem  deducitur.  Quomodo  ve¬ 
ro  hae  mutationes  fiant,  haud  constat.  Alii  fa¬ 
cultati  seligendi  cuidam  potius  quam  lacteorum 
originibus  attribuunt,  alii  glandulis  mesentericis 
ascribunt ;  sed  hae  sententiae  parum  expediunt  dif¬ 
ficultatem.  Residuum  vero  chyli  intestinorum, 
per  eadem  transvectum,  motuque  peristaltico  pro¬ 
motum,  ad  crassiora  pervenit,  unde  suo  tempore 
ejicitur,  plerumque  haud  sine  sponte  hominis. 


6.  DE  PULMONIS  EEFECTU. 

Ductus  Thoracicus  in  venam  subclaviam,  haec 
in  cavam  descendentem,  haec  in  auriculam  dex¬ 
tram  cordis  desinit.  Deinde  in  ventriculum  dex¬ 
trum  chylus  descendit,  atque  ab  eo  cum  sanguine 
suo,  in  pulmonem  per  arteriam  pulmoneam  de- 

fertur.  Hic  ultimum  videtur ;  nam  sanguis  ve¬ 
narum  pulmonalium  nullum  chyli  vestigium  in¬ 
dicat. 

Qua  quidem  ratione  in  pulmonibus  evanuerit, 
medici  haerent.  Secundum  recentissimas  respira¬ 
tionis  theorias  carbo  e  pulmonibus  inter  expiran- 
dum  liberatur ;  et  haud  paucis  hic  carbo  e  chylo 
tunc  pertranseunte  evolvi  visus  est.  Marcet, 
Prout,  Fyffe  et  Armstrong,  de  hac  opinio¬ 
ne  legendi  sunt ;  quae  tamen  mihi  parum  firma 
videtur,  quoniam  homo  diuturno  jejunio  mace¬ 
ratus,  nullum  chylum  habere  potest,  tamen  aci¬ 
dum  carhonicum  usque  spirabit. 

Verisimilius  loquuntur,  qui  fibrinam  et  globu¬ 
lo  sanguinis  illum  formare  docent;  atque  lae¬ 
tiore  suo  tinctu  admisto,  atrum  purpureum  in 
coccinum  vividum  convertere.  Huic  sententiae 
vix  non  assentiri  possumus,  si  originem,  cursum, 
et  usum  ultimum  hujus  laticis,  rite  contemple¬ 
mur.  Totae  quidem  ambages  atque  itinera  quae 
percurrit,  chylo  elaborando  inserviunt.  Saccha- 
rum,  quod  in  lacteis  monstrat,  hic  fortasse  novas 
subit  mutationes,  quales  haud  cunctanter  pati  as¬ 
solet. 

7.  DE  CONCOCTIONE  MORBOSA. 

Sub  uno  dyspepsiae  nomine,  multiplicia  con¬ 
coctionis  morbosae  mala,  Cullenus  diligenter 
congregavit,  atque  hisce  verbis  definivit  : 

“  Anorexia,  nausea,  vomitus,  inflatio,  ructus, 
ruminatio,  cardialgia,  gastrodynia  ;  pauciora  sal¬ 
tem  vel  plura  horum  simul  concurrentia,  plerum¬ 
que  cum  alvo  adstricta,  et  sine  alio  vel  ventriculi 
ipsius,  vel  aliarum  partium  morbo.” 

Dividuntur  eadem  mala  in  idiopathica  et  symp¬ 
tomatica.  Symptomatica  quidem  aut  a  malis 
ventriculi  fortuitis,  vel  universi  corporis,  oriri  pos¬ 
sunt. 

Mala  ventriculi  sunt,  scirrhus  ejus,  aut  pylori 
aut  rarius  cardise  :  ulcus,  gastritis,  hernia,  com¬ 
pressio,  cartilago  ensiformis  molesta  ;  vermes, 
bilis,  venena,  calculus,  aliena  in  ventriculo  re¬ 
cepta. 

Mala  universi  corporis  sunt,  dentitio,  hysteria, 
chlorosis,  graviditas,  podagra,  nephritis,  cordis 
vitia,  febris,  phthisis,  nausea  marina.  Haec  om- 

nia  variis  modis  sympatheticum  concoctionis  vi¬ 
tium  adferre  possunt. 

Causae  quidem  idiopathicae  formae  aut  externae 
sunt  aut  internae  :  sed  omnes  eo  conveniunt,  ut 
vires  ventriculi  aut  primitus  aut  consequenter 
obterant.  Primum  vero  formas  morbi  expendere 
oportet. 

Anorexia  cibi  cupiditatis  defectus  est,  et  a 
succo  gastrico  deficiente,  vel  muneri  suo  non  va¬ 
lente,  oriri  apparet.  Ne  autem  minor  cibi  appe¬ 
titus  semper  morbosus  habeatur,  cave ;  quoniam 
excretionum,  etiam  fatigationis  diminutio,  cibi 
cupidinem  necessario  imminuet. 

Nausea ,  vomendi  desiderium,  cum  molestia 
peculiari  praecordiorum  :  Vomitus ,  vero  absoluta 
ingestorum  rejectio  est,  qualem  septum  transver¬ 
sum,  et  musculi  abdominis  faciunt ;  ventriculum 
forte  ipsum  contractum,  comprimendo.  A  ven¬ 
triculo  irritabiliore,  vel  inquilino  ejus  acriore,  nas¬ 
cuntur  ambo. 

Inflatio ,  ructus ,  ruminatio ,  congenera  mala 
sunt.  Prior  gasis  formatio  est,  secundus  excre- 
tio  ejus  jam  uberius  formati ;  ruminatio  ciborum, 
lenis  ejectio.  Semper  fortasse  gasis  aliquid  sub 
legitima  concoctione  evolvi,  supra  ostendimus ; 
et  cardiacorum  medicaminum  effectus  ultra  os¬ 
tendit.  Gas  igitur,  si  nimium  sit,  moleste  ha¬ 
bere,  tandemque  eructari,  conceptu  haud  difficile 
est.  Ruminatio  rarior  est,  vix  tamen  sine  infla¬ 
tionibus  apparens,  adque  eas  maxime  pertinens. 

Cardialgia,  dolor  cardiae  ardens  est,  cujus 
theoria  paulo  difficilior  est.  Alii  acido  nescio 
cui,  alii  gasi  (ut  hydrogenio  carbureto),  alii  in¬ 
flammationi  tunicae  internae  ventriculi  vel  oeso¬ 
phagi,  alii  succo  gastrico  acriori  attribuunt ;  sed 
in  tanta  opinantium  licentia  nihil  patuit,  quod 
litem  dirimere  queat.  Fortasse  nihil  est,  nisi 
distentio  quaedam  molesta  ventriculi. 

Gastrodyniam  adesse,  per  dolores  acutos  strin¬ 
gentes  vel  jaculantes,  vel  demum  spasmodicos, 
medici  judicant. 

Obscurior  adhuc  hujus  theoria  extat.  Mo¬ 
mento  saepe  lethalis  fit ;  saepe  diu  macerat ;  saepe 
in  veram  gastritidem  desinit.  Plerique  spasmum 
esse,  acido  stomachi  fluido  concitato;  nec  pauci 
tamen  sanguinis  congestionem,  inflammationis 
communia  initia,  haud  dubitanter  existimant. 
Subitae  inde  mortes  nequaquam  bene  adhuc  in¬ 
tellectae  sunt. 

Homini,  qui  nihil  acre  aut  insalubre  in  ven¬ 
triculum  ingerit,  concoctio  prava  instrumento¬ 
rum  debilitatem  utique  indicat  :  neque  aliter 
quidem  vexari  potest,  nisi  intestina  quadam  ele¬ 
mentorum  cibi  inter  se  invicem  actione,  novorum 
simul  corporum  evolutione.  Sanis  tamen  omnia 
bene  coquuntur,  et  metuo,  hercle,  ne  ii  qui  stoma¬ 
cho  laborantes,  cibo  non  flatulento  sanare  quaerunt, 
effectum  pro  causa  falso  incusent.  Utiliter  cer¬ 
te  agunt,  et  mala  praesentia  mitigant ;  sed  qui  ip¬ 
sius  inflationis  causam  tollet,  medicus  erit  longe 
commodior. 

